સૌપ્રથમ પીળી મકાઈના દાણા, 2 ચમચી પાણી ઉમેરી મિક્સરમાં બારીક વાટી લેવા. એક બાઉલમાં પીસેલી મકાઈ લઈ તેમાં દહીં, ચણાનો લોટ, ચોખાનો લોટ, અડદનો લોટ, મીઠું, લાલ મરચું, 1 ચમચી તેલ ઉમેરી બધું મિક્સ કરવું. જરૂર પૂરતું પાણી લઈ હલાવીને પથરાય તેવું ખીરું બનાવવું. ત્યાર બાદ ઢાંકીને 5 થી 6 કલાક મૂકી દેવું. પછી નોન-સ્ટીક તવા પર ખીરું પાથરી પાતળા ઢોસા પાથરવા. બન્ને બાજુ થાય એટલે વાળી ઉતારી લેવા. કોપરું, કોથમીર, લીલાં મરચાં, આદું, દાળિયા, મીઠું, લીમડાનાં પાન વાટીને તેમાં દહીં ઉમેરવું અને આ ચટણી સાથે ગરમ ઢોસા પીરસવા.